stanford-oval/wikipedia huggingface dataset:
Ba Jin
Nuoruus

Li Yaotang syntyi Chengdussa, Sichuanissa rikkaaseen ala-aateliseen perheeseen. Hän sai perinteisen kungfutselaisen koulutuksen ja opiskeli myös vieraita kieliä ja niiden kirjallisuutta.
Kouluaikanaan 1920-luvun puolivälissä Li Yaotangista tuli anarkisti. Hän osallistui erityisen innokkaasti Uuden kulttuurin liikkeeseen. Kirjailijanimensä Ba Jin hän otti Pjotr Kropotkinin nimen viimeisistä tavuista.
Ura kirjailijana > Romaanit 1920–1940-luvuilla

Opiskellessaan Ranskassa yhteiskuntahistoriaa 1920-luvun lopussa Ba Jin aloitti kirjailijanuransa. Ensimmäinen romaani Miewang ilmestyi 1929 hänen muutettua Shanghaihin. Seuraavan neljän vuoden aikaa Ba Jin kirjoitti seitsemän romaania, joista suurin osa käsitteli yhteiskunnallisia asioita ja hyökkäsi perinteistä perhejärjestystä vastaan. Tunnetuin näistä teoksista oli Jia (1933), joka oli ensimmäinen osa omaelämäkerrallisesta triologiasta. Sen toinen (Chun) ja kolmas (Qiu) ilmestyivät vuonna 1940.
Ba Jinin 1940-luvun työt olivat pessimistisempiä mutta vähemmän radikaaleja kuin hänen aiemmat teoksensa. Hänen vuosikymmenen merkittävimmät romaanit olivat Qiyuan (1944) ja Hanye (1947).
Kommunistit arvostelivat Ba Jinin töiden sisältöä ja tyyliä, vaikka hänen artikkelinsa olivat mukana luomassa ilmapiiriä joka rohkaisi intellektuelleja hyväksymään kommunistisen vallankumouksen. Uuden yhteiskuntajärjestyksen vakiintuessa 1949 Ba Jin luokiteltiin ”luotettavaksi”, ja hänet valittiin moniin kirjallisuus- ja kulttuurijärjestöihin.
Ura kirjailijana > Siirtyminen pois fiktiokirjallisuudesta

Ba Jin kirjoitti 1950-luvulla ja 1960-luvun alussa joitakin novelleja ja pienoisromaajena, joista osa oli poliittisia ja joita kirjailija itse kutsui myöhemmin ”roskateoksiksi”.
Vaikka Ba Jin hylkäsi virallisesti aiemmat anarkistiset ajatuksensa, hän ei täysin sopeutunut uuteen yhteiskuntaan ja jätti kokonaan fiktion kirjoittamisen.  Vuosien 1966-1976 kulttuurivallankumouksen aikana Ba Jin kärsi muiden älykköjen tapaan julkisesta nöyryytyksestä, mutta hänen maineensa palautettiin 1977. Ba Jinin tärkein teos Maon jälkeiseltä ajalta on neliosainen Suixiang lu, joka on essee- ja muistelmakokoelma, jossa hän katuu ”tyhjiä ja virheellisiä sanoja”, joita hän joutui kirjoittamaan kulttuurivallankumouksen aikana poliittista suojaa vastaan.
Ba Jin oli esperantisti, osasi englantia, japania, ranskaa ja kuutta muuta vierasta kieltä ja käänsi oman kirjoittamisensa ohella muun muassa Maksim Gorkin teoksia. Hän kärsi vanhuusiällään Parkinsonin taudista, josta huolimatta hän eli yli satavuotiaaksi. Hän sai vuonna 1990 Fukuokan aasialaisen kulttuurin palkinnon, ja hänen mukaansa on nimetty asteroidi 8315 Bajin.
Benningen am Neckar

| Benningen am Neckar |
| --- | --- |
 Ilmakuva Benningenistä.
 vaakuna
 Benningen am Neckar
 Koordinaatit: 48°56′42″N, 09°14′33″E 
Valtio:   Saksa
Osavaltio:  Baden-Württemberg
Hallintopiiri:  Stuttgart
Piirikunta:  Ludwigsburg
Hallinto:  
 – Pormestari:  Klaus Warthon
Pinta-ala:  
 – Kokonaispinta-ala:  4,87 km²
Väkiluku (30.6.2022):  6 605
 – Väestötiheys:  1 356 as./km²
 
 www.benningen.de 
Infobox OKVirheellinen NIMI-arvo: 
Benningen am Neckar on Saksan kunta Baden-Württembergin osavaltiossa, Ludwigsburgin piirikunnassa. Sen väkiluku oli kesäkuun 2022 lopussa 6 605. Kunnan pormestari on Klaus Warthon.
Aiheesta muualla

Kuvia tai muita tiedostoja aiheesta Benningen am Neckar Wikimedia Commonsissa
Kunnan nettisivut (saksaksi)
Ludwigsburgin piirikunnan kaupungit ja kunnat
Affalterbach
Asperg
Benningen am Neckar
Besigheim
Bietigheim-Bissingen
Bönnigheim
Ditzingen
Eberdingen
Erdmannhausen
Erligheim
Freiberg am Neckar
Freudental
Gemmrigheim
Gerlingen
Großbottwar
Hemmingen
Hessigheim
Ingersheim
Kirchheim am Neckar
Korntal-Münchingen
Kornwestheim
Löchgau
Ludwigsburg
Marbach am Neckar
Markgröningen
Möglingen
Mundelsheim
Murr
Oberriexingen
Oberstenfeld
Pleidelsheim
Remseck
Sachsenheim
Schwieberdingen
Sersheim
Steinheim an der Murr
Tamm
Vaihingen an der Enz
Walheim
Bloomfield Road

| Bloomfield Road |
| --- | --- |

Rakennuksen tiedot
Sijainti:  Seasiders Way, Blackpool, Englanti
Koordinaatit:  53°48′17″N, 3°2′53″W
Rakennustyöt aloitettu:  1899
Avattu:  1899
Laajennettu:  2010
Omistaja:  Blackpool FC
Kenttä:  Nurmi
Arkkitehti:  TTH Architechts
Aiemmat nimet:  Gamble's Field
Käyttäjät
 Blackpool FC 
Katsojakapasiteetti
 16 220 
Lisää rakennusartikkeleitaArkkitehtuurin teemasivulla
Bloomfield Road on jalkapallostadion Blackpoolin kaupungissa, Länsi-Englannissa. Se on toiminut vuodesta 1899 Englannin Mestaruussarjassa pelaavan Blackpool FC:n kotikenttänä. Bloomfield Roadin katsojaennätys on 38 098 katsojaa, mutta sen nykykapasiteetti on vain 16 220.
Bloomfield Roadia on uudistettu useaan otteeseen sen yli satavuotisen historian aikana. Viimeisimmät uudistukset tapahtuivat Blackpool FC:n noustua Englannin Valioliigaan kaudelle 2010-2011. Laajennusten vuoksi Blackpool joutui pelaamaan ensimmäiset kotiottelunsa muualla, stadionin ollessa keskeneräinen.
Bloomfield Road on kaudella 2011-2012 Englannin Mestaruussarjan kolmanneksi pienin stadion.
Bloom (hahmo)

| Bloom |
| --- | --- |
 Winx Power Show -esityksen näyttelijät punaisella matolla, Rooma Filmifestivaalilla vuonna 2007. Bloom on kolmas oikealta, ja häntä näyttelee Francesca Colapietro.
Näyttelijä(t):   Useita Winx-klubi ja Winxien maailma Suomeksi:  Kati Solehmainen (kaudet 1-4) Reetta Korhonen (kausi 5—, Winxien maailma) Diandra Flores (Syvyyksien salaisuus)    Italiaksi:  Letizia Ciampa  Englanniksi:  Cinélume Helena Evangeliou 4Kids Liza Jacqueline Nickelodeon Molly Quinn DuArt/3Beep Haven Paschall (kausi 7, Winxien maailma) Emily Cramer (kausi 8-)    Fate: The Winx Saga Abigail Cowen 
Ensi- esiintyminen:  Winx-klubi-sarjan ensimmäisen kauden ensimmäinen jakso Odottamaton tapahtuma
Henkilötiedot
Koko nimi:  Bloom Peters (Fate: The Winx Saga -sarjassa)
Status:  aktiivinen
Ammatti:  prinsessa
Sukupuoli:  nainen
Kotipaikka:  Domino
Suhteet
Vanhemmat:  Oritel (biologinen isä) Marion (biologinen äiti) Mike (kasvatti-isä) Vanessa (kasvatti-äiti)
Sisarukset:  Daphne
Puoliso(t):  Sky
Tutut:   Useita Stella Flora Musa Tecna Layla Terra (Fate: The Winx Saga) Spesialistit Trixit Lockette Faragonda Valtor Roxy Belle Serena Elas yms. 
Infobox OKNimi-testi OK: 
Bloom (Fate: The Winx Saga -sarjassa sukunimi Peters) on keiju Winx-klubi, Winxien maailma ja Fate: The Winx Saga televisiosarjoissa. Hän on Lohikäärmeen liekin (myöhemmin lohikäärmetulen) keiju ja hallitsee siis tulta. Hän on Winx-klubin johtohahmo. Hän on myös Domino nimisen planeetan prinsessa. Bloom on uskollinen, voimakasluontoinen ja hyvin uhrautuva. Hän on myös erittäin vahva Lohikäärmeen voimansa ansiosta.
Bloomberg L.P.

| Bloomberg L> P. |
| --- | --- |

Perustettu:  1981
Perustaja:  Michael Bloomberg
Kotipaikka:  Bloomberg Tower, Lexington Avenue, New York City
Henkilöstö:  19 000
Omistaja:  Michael Bloomberg (88 %)
Kotisivu:  bloomberg.com
Infobox OKVirheellinen NIMI-arvo: 
Bloombergin toimisto New Yorkissa.
Bloomberg L.P. on yhdysvaltalainen mediayhtiö, jonka perusti Michael Bloomberg vuonna 1981. Yhtiö tarjoaa informaatiopalveluja sijoittajille, ja sillä on oma uutistoimisto (Bloomberg News), televisiokanava (Bloomberg Television) sekä verkkosivusto ja radiokanava. Vuonna 2009 Bloomberg osti talouslehti Businessweekin. Vuonna 2012 Bloomberg oli maailman kolmanneksi suurin mediayhtiö digitaalisella liiketoiminnalla mitattuna.
Bloombergin keskeinen tuote on luotettava ja nopea tieto sijoitusammattilaisille.
Sen ohjelmistoalusta on nimeltään The Terminal, joka antaa pääsyn reaaliaikaiseen finanssidataan, analyyseihin ja uutisiin. Käyttäjät voivat pyytää tarjouspyyntöjä ja lähettää määrämuotoisia pikaviestejä ja sähköposteja sopimuksista. Institutionaaliset sijoittajat tekevät yhtiön alustalla päivittäin miljardien arvosta kauppoja.
Kun yhtiö perustettiin vuonna 1981, sen ohjelmistot rakennettiin Perkin-Elmer-tietokoneille ja OS/32-käyttöjärjestelmällä. Koska tuolloin ei ollut valmiita tietokantajärjestelmiä, yhtiö kehitti Comdb-järjestelmän (Common Database). Vuonna 2004 aloitettiin uuden Comdb2-järjestelmän rakentaminen.
Comdb2 on rakennettu avoimen lähdekoodin järjestelmien kuten Berkeley DB, SQLite ja Lua päälle.
Bloombergin Terminal-ohjelmisto
ohjelmisto käyttää omaa näppäimistöään, jossa pikanäppäimet eri toiminnoille
Bafatán alue

| Bafatán alue Região de Bafatá |
| --- | --- |
 Gebajoki Bafatássa
 Bafatán alueen sijainti Guinea-Bissaussa
Hallinto:  
 – hallinnollinen keskus:  Bafatá
Pinta-ala:  5 981,1 km²
Väkiluku (2009):  225 516
 – väestötiheys:  37,7 as./km²
Lyhenteet:  
 – ISO 3166:  GW-BA
Bafatán alue (port. Região de Bafatá) on Guinea-Bissaun keskiosissa sijaitseva maakunta, jossa vuoden 2009 väestönlaskennan mukaan asui 225 516 ihmistä.
Bafatán alue rajoittuu pohjoisessa Senegaliin. Idässä naapurina on Guinea-Bissaun Gabún alue, etelässä Tombalin alue ja lännessä Quinaran ja Oion alueet. Bafatán alue on pinta-alaltaan Gabún jälkeen maan toiseksi suurin hallintoalue.
Alueen hallinnollinen keskus on Bafatán kaupunki, jonne on linnuntietä noin 110 kilometriä ja maanteitse noin 140 kilometriä (satelliittikuvan perusteella) länsilounaassa sijaitsevasta maan pääkaupungista Bissausta. Bafatán kaupungissa on pienlentokenttä.
Bafatán maakunta jakautuu hallinnollisesti kuuteen osa-alueeseen eli sektoriin, jotka ovat Bafatá, Bambadinca, Contuboel, Cossé, Gãmamudo ja Xitole. Suurimmat etniset ryhmät ovat fulbet (60,0 %), mandinkat (22,9 %) ja balantet (8,0 %).
Aiheesta muualla

Sää Bafatássa (Guinea-Bissau) (englanniksi) ja (portugaliksi)
Wikimapia karttalinkki Bafatán alueelle, vähäisten linkkien selitykset pääosin (portugaliksi), (ranskaksi) tai (englanniksi)
Barbet Schroeder

Barbet Schroeder vuonna 2017.
Barbet Schroeder (s. 26. elokuuta 1941 Teheran, Iran) on ranskalainen elokuvaohjaaja. Hänen elokuviaan ovat muun muassa Lisää! Lisää! (1969), La vallée (1972), Baarikärpänen (1987), Onnen kulissit (1990), Nuori naimaton nainen (1992), Koston suudelma (1995), Numeromurha (2002), ja Paholaisen asianajaja (2007).
Schroeder on saanut useita palkintoja, kuten Césarin, ja ollut lisäksi ehdolla muiden muassa Oscarin ja Kultaisen palmun saajaksi.
Paitsi ohjaajana, Schroeder on työskennellyt myös tuottajana sekä käsikirjoittajana ja näytellyt usein vähäisiä elokuvarooleja. Hän on tuottanut Éric Rohmerin elokuvia, muun muassa sarjan Six contes moraux.
Kirjallisuutta

Möller, Olaf: ”Herkkä poika Helvetistä”, Barbet Schroederin haastattelu. Filmihullu 4/2018.
Mörttinen, Valtteri: ”Barbet Schroeder: teoksia”. Filmihullu 4/2018.
Aiheesta muualla

Barbet Schroeder Internet Movie Databasessa. (englanniksi)
Barbet Schroeder Elonetissä.
Bloom (tehoste)

Esimerkki bloom-tehosteesta 3D-grafiikalla luodussa elokuvassa Elephants Dream. Kirkkaan taustan valo leviää rajoillaan tummempiin seiniin ja hahmoihin.
Bloom eli light bloom on 3D-grafiikassa käytetty tehoste.
Tehosteen tarkoituksena on mallintaa valokuvauksessa ja elokuvien kuvaamisessa käytettävien linssien toimintaa. Vaikka tietokonegrafiikka mahdollistaa teoriassa täydellisen tarkan kuvan mallinnuksen, todellisissa linsseissä on pieniä epäpuhtauksia, jotka eivät näy normaaliolosuhteissa, mutta suuret valojen kirkkauserot saavat kirkkaammat alueet levittämään ympärilleen valopihan. Tehosteessa kirkkaiden valojen leviämistä simuloidaan keinotekoisesti.
Efekti aikaansaadaan useimmiten tekemällä kuvasta korkeakontrastinen kopio (kirkkaita osia kirkastetaan, tummia tummennetaan) ja sumentamalla sitä, lisäten tämä alkuperäiseen kuvaan. Sumennuksen määrä riippuu valon kirkkaudesta.
Laajan dynamiikan (HDR) grafiikan näyttämisessä bloomia käytetään, jos kuva sisältää kirkkaampia kohtia kuin käyttäjän monitori voi näyttää. Bloom ei sinällään liity kuitenkaan kiinteästi HDR-grafiikkaan, joskin HDR-tekniikoita voidaan käyttää bloom-tehostetta toteutettaessa, esimerkiksi sumennuksen määrää arvioitaessa.
Tehostetta käytetään laajalti uusissa tietokonepeleissä. Yksi ensimmäisistä peleistä, joka käytti tehostetta Ico (2001). Muita suosittuja pelejä ovat Tron 2.0 (2003).
Baqa’an pakolaisleiri

| Baqa’an pakolaisleiri |
| --- | --- |

 Baqa’an pakolaisleiri
 Koordinaatit: 32°04′25″N, 35°50′35″E 
Valtio:   Jordania
Kuvermentti:  Al-Balqan kuvermentti
perustettu:  1968
Väkiluku (2023)  (rekisteröityjä pakolaisia):  131 630
Infobox OKVirheellinen NIMI-arvo: 
Baqa’an pakolaisleiri arab. البقعة‎, al-Baqa‘a) on palestiinalaispakolaisten leiri Jordaniassa maan pääkaupunki Ammanin pohjoispuolella. Leiri on perustettu vuonna 1968 ja sen asukkaat ovat pääasiassa kuuden päivän sodan pakolaisia. Leirin asukasluku vuonna 2023 oli 131 630, mikä teki siitä Jordanian suurimman palestiinalaisleirin.
Maantiede

Baqa’an pakolaisleiri sijaitsee noin 20 kilometriä Jordanian pääkaupunki Ammanista pohjoiseen. Pinta-alaa leirillä on 1 496,6 km2.
Historia

Baqa’an pakolaisleiri perustettiin vuoden 1967 kuuden päivän sodan aikana Palestiinan Länsirannalta ja Gazan kaistalta lähteneille pakolaisille, joita kaikkiaan Jordaniaan saapui tuolloin noin 250 000. Kesäkuun 1967 ja helmikuun 1968 välillä pakolaiset asuivat enimmäkseen Jordaninlaakson väliaikaisissa leireissä, joista pakolaisia siirrettiin lopulta nykyiseen Baqa’an leiriin. Baqa’a käsitti alkujaan teltta-asumuksia, mutta vuosien 1969 ja 1971 välillä paikalle rakennettiin 8 000 vakinaisempaa asuntoa. Leirin asukkaat ovat myöhemmin rakentaneet edelleen uusia rakennuksia.
Jordanian niin sanotun mustan syyskuun aikana leirin hallinnasta käytiin yhteenottoja Jordanian armeijan ja Palestiinan vapautusjärjestön (PLO) taistelijoiden välillä. PLO vetäytyi lopulta Libanoniin.
Väestö

Yhdistyneiden kansakuntien UNRWA:n mukaan leirissä asui vuonna 2023 yhteensä 131 630 virallisesti rekisteröityä pakolaista. Leiri on näin Jordanian palestiinalaispakolaisten leireistä suurin.
Työttömyysaste leirissä on korkea ja noin 32 % paikiallisista elää Jordanian köyhyysrajan alapuolella.
Boyens

Boyens on sukunimi ja voi viitata ainakin seuraaviin henkilöihin:
Andrew Boyens (s. 1983), uusiseelantilainen jalkapalloilija
Claus Henning Boyens (s. 1888), saksalainen poliitikko
Claus Peter Boyens (1880–1951), saksalainen poliitikko
Philippa Boyens, uusiseelantilainen elokuvakäsikirjoittaja
Wilhelm Friedrich Boyens (s. 1942), saksalainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Boyd McDonald

Boyd McDonald (s. 28. syyskuuta 1932 Tuberose, Saskatoon) on kanadalainen pianisti ja säveltäjä. Hän opiskeli Saskatoonissa pianonsoittoa Lyell Gustinin ja sävellystä Murray Adaskinin johdolla. Canada Councilin tuella hän pääsi vuosina 1957–1960 opiskelemaan Pariisiin Nadia Boulangerin ja Jean Casadesusin kanssa. Hänen muita sävellysopettajiaan olivat Darius Milhaud, John Cage ja Stefan Wolpe kesäkouluissa.
Vuonna 1966 McDonald perusti Garth Beckettin kanssa pianoduon, joka teki Lontoon-debyyttinsä Wigmore Hallissa vuonna 1972 ja New Yorkin -debyyttinsä Alice Tully Hallssa 1978. Duo kantaesitti Bruce Matherin, Robert Turnerin, Jack Behrensin ja Owen Underhillin tilausteoksia. McDonald on myös erikoistunut fortepianon soittamiseen. Hän oli mukana perustamassa Classical Trio -kokoonpanoa barokkiviulisti Jeanne Lamonin ja barokkisellisti Christina Mahlerin kanssa. Vuonna 1989 hän kiersi Nova Scotiassa Mannheim Trion kanssa. Hän on myös esiintynyt baritoni David Falkin kanssa vanhan musiikin festivaalilla Bostonissa.
McDonaldin omien teosten joukossa ovat Suite for Nine Solo Instruments (1959), Lamen for Pushti (1984), Time Lines for Piano Duet (1982), Three for Two (1989), Dialogue cembalolle ja fortepianolle (1992) ja Bachillennium for Piano Duet (2000).
Benue (joki)

| Benue Bénoué |
| --- | --- |
 Benuejoki Jimetan ja Yolan luona.
Alkulähde:  Adamawan ylänkö
Laskupaikka:  Nigerjoki Lokojassa
Maat:  Kamerun, Nigeria
Pituus:  1 300 km
Valuma-alue:  441 000 km²
 Benue ja sen valuma-alue.
Benue (ransk. Bénoué) on Nigerin vasemmanpuoleinen sivujoki Kamerunissa ja Nigeriassa. Sen pituus on 1 300 kilometriä ja valuma-alueen laajuus 441 000 neliökilometriä.
Benue on Nigerin suurin sivujoki. Se saa alkunsa Adamawan ylängöltä Kamerunissa, virtaa tekojärven muodostavan Lagdon rotkon läpi ja sen jälkeen leveässä jokilaaksossa Nigeriaan. Osa valuma-alueesta kuuluu Tšadiin. Lokojassa, jossa Benue yhtyy Nigeriin, molemmat joet ovat lähes saman kokoisia. Benuen sivujokia ovat Mayo Rey, Godi, Mayo Kebi, Faro, Ini, Gongola, Belwa, Fan, Taraba, Donga, Katsina Ala, Mada ja Okwa.
Joen vesi on korkeimmillaan yleensä toukokuusta lokakuuhun. Sen keskimääräinen virtaus Nigeriin on 3 400 kuutiometriä sekunnissa eli 107 kuutiokilometriä vuodessa. Benue on liikennöintikelpoinen Makurdiin kesäkuusta joulukuuhun ja Garouaan elokuusta marraskuuhun.
Aiheesta muualla

Kuvia tai muita tiedostoja aiheesta Benue (joki) Wikimedia Commonsissa
Bally’s Las Vegas

| Bally's Las Vegas |
| --- | --- |

Huoneita:  2 814
Teema:  Cosmopolitan Las Vegas
Pelitilaa:  6 200 m²
Merkittävät ravintolat:  Al Dente Bally's Steakhouse Ichiban Sushi
Omistaja:  Caesars Entertainment Corp.
Avajaispäivämäärä:  5. joulukuuta 1973
Peruskorjaus:  1981, 1994, 2004
Aiemmat nimet:  Bonanza New Bonanza MGM Grand Bally's Grand
Kotisivu:  http://www.ballyslasvegas.com/casinos/ballys-las-vegas/hotel-casino/property-home.shtml
Bally's Las Vegas (aikaisemmin tunnettu nimellä MGM Grand Hotel and Casino) on Las Vegas Stripillä sijaitseva hotelli ja kasino.
Bentsyylipiperatsiini

| Bentsyylipiperatsiini |
| --- | --- |


Tunnisteet
IUPAC-nimi:  1-bentsyylipiperatsiini
CAS-numero:  2759-28-6
PubChem CID:  75994
SMILES:  C1=C(C=CC=C1)CN2CCNCC2
Ominaisuudet
Molekyylikaava:  C11H16N2
Moolimassa:  176,258 g/mol
  
Bentsyylipiperatsiini (BZP) on piperatsiinijohdannaisten ryhmään kuuluva synteettinen psykoaktiivinen aine. Bentsyylipiperatsiini vaikuttaa stimuloivasti keskushermostoon.lähde tarkemmin? Bentsyylipiperatsiini on munuaisille myrkyllistä.
Lainsäädäntö

Bentsyylipiperatsiini otettiin 2008 EU-maissa huumevalvonnan piiriin. Ainetta on markkinoitu vähittäismyynnissä ekstaasin laillisena vaihtoehtona. Vuodesta 2011 se on kuulunut Suomen valtion huumausaineiksi määrittämiin aineisiin, joita ei saa myydä yksilöille.
Aiheesta muualla

1-bentsyylipiperatsiini PubChem-tietokannassa (englanniksi)
1-bentsyylipiperatsiini ChemBlink-sivustolla (englanniksi)
Bentsyylipiperatsiini Erowid-tietokannassa (englanniksi)
Bentsyylipiperatsiinia sisältäviä valmisteita.
Bertil Poppius

Robert Bertil Poppius (28. heinäkuuta 1876 Kirkkonummi – 27. marraskuuta 1916 Kööpenhamina) oli suomalainen opettaja, filosofian tohtori ja hyönteistutkija.
Bertil Poppiuksen vanhemmat olivat varatuomari, hovineuvos Fredrik Wilhelm Poppius (1831–1889) ja Alexandra Antonia Sesemann (k. 1926). Hän pääsi ylioppilaaksi 1894 (Nya svenska läroverket i Helsingfors) ja valmistui Helsingin yliopistosta filosofian kandidaatiksi ja maisteriksi 1900, filosofian lisensiaatiksi 1912 ja filosofian tohtoriksi 1914.
Poppius oli Helsingin yliopiston eläinmuseossa amanuenssina 1900–1912 ja kustoksena vuodesta 1912 alkaen. Hän toimi myös luonnonhistorian opettajana Helsingin ruotsinkielisissä oppikouluissa 1901–1914.
Teoksia

Nimellä B. Poppius:
Elis Nordling : Fågelfaunan i Enare socken : ett bidrag till kännedomen om Lappmarkens fågelfauna ; med ett tillägg af B. Poppius och A. W. Granit. Acta Societatis pro fauna et flora Fennica 15, 3. Societas pro fauna et flora Fennica, Helsingfors 1898-1899
Förteckning öfver ryska Karelens Coleoptera. Acta Societatis pro fauna et flora Fennica 18, 1. Societas pro fauna et flora Fennica, Helsingfors 1899-1900
Eine naturwissenschaftliche Reise im Lena-Thal ; kirj. A. K. Cajander ja B. R. Poppius. Fennia 19, 2. Sällskapet för Finlands geografi, Helsingfors 1903
Bericht über eine Reise nach der Halbinsel Kanin im Sommer 1903 ; kirj. Wilhelm Ramsay ja B. Poppius. Fennia 21, 6. Sällskapet för Finlands geografi, Helsingfors 1904
Beiträge zur Kenntnis der Lepidopteren-Fauna der Halbinsel Kanin. Acta Societatis pro fauna et flora Fennica 28, 3. Societatis pro fauna et flora Fennica, Kuopio 1906
Suomen petokuoriaiset ; tekijän käsikirjoituksesta Carnivori Fenniae suomentanut U. S. Vanamon kirjoja n:o 10. Yrjö Weilin, Helsinki 1906
Zur Kenntnis der Pterostichen-Untergattung Cryobius Chaud, väitöskirja. Acta Societatis pro fauna et flora Fennica 28, 5. Societatis pro fauna et flora Fennica, Kuopio 1906
Die Coleopteren-Fauna der Halbinsel Kanin. Acta Societatis pro fauna et flora Fennica 31, 8. Societatis pro fauna et flora Fennica, Kuopio 1909
Weitere Beiträge zur Kenntnis der Coleopteren-Fauna des nordöstlischen europäischen Russlands. Acta Societatis pro fauna et flora Fennica 31, 6. Societatis pro fauna et flora Fennica, Kuopio 1909
Beiträge zur Kenntnis der Anthocoriden. Acta Societatis scientiarum Fennicae 37, 9. Finska Vetenskapssocieteten, Helsingfors 1910
Die Coleopteren des arktischen Gebietes. Fauna Arctica Bd V, 1. Gustav Fischer, Jena 1910
Monographia Nabidarum orbis terrestris : pars prior : cum tabula colorata ; kirj. O. M. Reuter ja B. Poppius. Acta Societatis scientiarum Fennicae 37, 2. Finska Vetenskapssocieteten, Helsingfors 1910
Zur Kenntnis der Miriden-Unterfamilies Cylapina Reut. Acta Societatis scientiarum Fennicae 37, 4. Finska Vetenskapssocieteten, Helsingfors 1910
Beiträge zur postglazialen Einwanderung der Käfer-Fauna Finlands. Acta Societatis pro fauna et flora Fennica 34, 9. Societatis pro fauna et flora Fennica, Kuopio 1912
Die Miriden der äthiopischen Region. 1, Mirina, Cylapina, Bryocorina. Acta Societatis scientiarum Fennicae 41, 3. Finska Vetenskapssocieteten, Helsingfors 1913
Die Miriden der äthiopischen Region. 2, Macrolophinae, Heterotominae, Phylinae. Acta Societatis scientiarum Fennicae 44, 3. Finska Vetenskapssocieteten, Helsingfors 1914
Ayesha Takia

| Ayesha Takia |
| --- | --- |
 Ayesha Takia vuonna 2011.
Henkilötiedot
Syntynyt: 10. huhtikuuta 1986 (ikä 38) Bombay, Maharashtra, Intia
Ammatti:  näyttelijä malli televisiojuontaja
Puoliso:  Farhan Azmi (vih. 2009)
Lapset:  1
Näyttelijä
Aktiivisena:  2004–2011
Aiheesta muualla
IMDb 
AllMovie
Ayesha Takia (s. 10. huhtikuuta 1986 Bombay, Maharashtra, Intia) on intialainen entinen näyttelijä, joka tunnettiin työstään hindinkielisissä elokuvissa. Hän aloitti uransa esiintymällä mainoksissa ja musiikkivideoissa. Hän voitti ensimmäisestä elokuvastaan Taarzan: The Wonder Car (2004) parhaan naistulokkaan Filmfare Awards -palkinnon. Takian roolia nuorena leskenä elokuvassa Dor (2006) ylistettiin. Wanted (2009) oli suuri kaupallinen menestys.
Yksityiselämä

Takia meni naimisiin ravintoloitsija Farhan Azmin kanssa 1. maaliskuuta 2009. Heidän piti mennä naimisiin jo joulukuussa 2008, mutta häät lykkääntyivät Mumbain terrori-iskujen takia. Heidän poikansa syntyi vuonna 2013.
Filmografia

| Vuosi | Elokuva | Rooli | Muuta |
| --- | --- | --- | --- |
| 2004 | Taarzan: The Wonder Car | Priya Rakesh Kapoor | Parhaan naistulokkaan Filmfare Awards -palkinto |
| 2004 | Dil Maange More | Shagun |  |
| 2004 | Socha Na Tha | Aditi |  |
| 2005 | Shaadi No. 1 | Bhavna |  |
| 2005 | Super | Siri Valli | Telugunkielinen elokuva |
| 2005 | Home Delivery: Aapko… Ghar Tak | Jenny |  |
| 2006 | Shaadi Se Pehle | Rani |  |
| 2006 | Yun Hota Toh Kya Hota | Khushboo |  |
| 2006 | Dor | Meera |  |
| 2007 | Salaam-E-Ishq | Jia Bakshi |  |
| 2007 | Kya Love Story Hai | Kajal Mehra |  |
| 2007 | Fool N Final | Tina |  |
| 2007 | Cash | Preeti/Riya |  |
| 2007 | Blood Brothers | Keya | Lyhytelokuva |
| 2007 | No Smoking | Anjali/Annie |  |
| 2008 | Sunday | Sehar Thapar |  |
| 2008 | De Taali | Amrita ”Amu” |  |
| 2009 | 8 x 10 Tasveer | Sheela |  |
| 2009 | Wanted | Jhanvi |  |
| 2010 | Paathshala | Anjali Mathur |  |
| 2011 | Mod | Aranya Mahadeo |  |
Aiheesta muualla

Wikimedia Commonsissa on kuvia tai muita tiedostoja aiheesta .
Ayesha Takia Internet Movie Databasessa. (englanniksi)
Ayesha Takia Allmoviessa (englanniksi)